Exqrch/javanese-Komodo-pixelgpt huggingface dataset:
Kansai Kansai (関西) ya iku istilah kang minangka nyebutaké wewengkon Jepang ing sisih kulon Pulau Honshu kang kasusun saka 9 prefektur: Fukui, Mi, Shiga, Kyoto, Osaka, Hyogo, Nara, Wakayama, lan Tokushima
Sanajan laladan Kansai mung manggoni 11% saka ambané wewengkon Jepang, 19,2% saka sekabèhingpopulasi pendhudhuk Jepang ana ing laladan Kansai, lan 19,3% PNB Jepang asalé saka laladan Kansai
Istilah liya kanggo nyebutaké laladan ing kiwa-tengené kutha krajan kakaisaran Jepang jaman kuna ing Kyoto ya iku Kinki Chiho (近畿地方)
Laladan Kinki kasusun saka 6 prefektur: Shiga, Kyoto, Hyogo, Osaka, Nara, lan Wakayama
Istilah Kinki asalé saka tembung "Kin" (近, sakiwa-tengené) lan "Ki" (畿, pura kaisar)
Sajeroning buku wulangan Géografi, prefektur Mi lan Fukui uga dilebokaké ing laladan Kinki
Padatan, istilah Kansai luwih musiwur tinimbang istilah Kinki Chiho
Istilah Kansai lluwih akèh digunakaké ing samubaranag kang asipat sosial kamasarakatan, déné istilah Kinki Chiho kanggo samubarang kang asipat ilmiah, kaya déné panulisan sajarah, kartografi, lan prakiran cuaca
Istilah wong Kansai (関西人, Kansai-jin) ngacu marang wong kang manggon ana ing laladan Kansai, nanging ota tau ana sesebutan wong Kinki
sajeroning basa Inggris, istilah laladan "Kinki" lumrahé uga ora minangka ngindari salah pangertèn
Honshu Honshū (本州) yaiku pulo gedhé dhéwé ing Jepang
Papan iki dumunung ing kidulé Hokkaido, loré Shikoku ing sebrangé Sagara Dalam Negeri, lan lor wétan Kyushu ing sebrang Selat Shimonoseki
Yèn diukur karo sakubenging dunya, Honshu minangka pulo paling gédhé kaping pitu ing dunya lan pulo paling padet kapindho ing dunya sawisé Jawa
Dawané Honshu udakara 1.300 km lan ambané warna-warna antarané 50 nganti 230 km
Total wewengkoné yaiku 230.500 km², sakiwa-tengené 60% total amba wewengkon Jepang
Garis pasisirné 5.450 km
Honshu kang mawa gunung lan duwé gunung geni kerep kena lindhu (Lindhu Besar Kanto ing September 1923 kang ngrusak Tokyo); puncak paling dhuwur ana ing Gunung Fuji (3.776 m) kang mawa geni (berapi) lan isih aktif
Ana akèh kali kalebu Kali Shinano, kali paling dawa ing Jepang
Cacahé pendhudhuk yaiku 98.352.000 (taun 1990, 89.101.702 (1975)); akèh-akèhé ana dataran cendhèk, mligi Hamparan Kanto ing ngendi 25% saka sakabèhing pendhudhuk pada manggon lan ing kiwa-tengené Tokyo lan Yokohama
Kutha liyané kalebu Kyoto, Osaka, Kobe, Hiroshima, Sendai, lan Nagoya
Pulo iki lumrahé kapèrang dadi lima laladan lan isiné 34 prefektur, kalebu Tokyo metropolitan
Laladan-laladan mau yaiku Chubu (tengah), Chugoku (kidul), Kanto (wétan), Kinki (kidul, saduwuring Chugoku), lan Tohoku (lor)
3/4 saka kutha-kutha gedhé lan modérn Jepang, kalebu 23 dhistrik mirunggan Tokyo, Yokohama, Osaka, Nagoya, Kobe, Kyoto, Akita, Sendai, Fukushima, Niigata, lan Hiroshima
Pusat budaya uga dumunung ing Honshu, kaya ta Kyoto (kang modern nanging uga nyimpen samubarang kang asipat kabudayan), Nara, lan Kamakura
Pulo iki uga duwé laladan pertanian kang wigati
Niigata dikenal minangka produsèn beras
Hamparan Kanto lan Nobi mroduksi beras lan janganan
Yamanashi yaiku laladan pangasil woh-wohan utama, lan Aomori misuwur lumantar apelé
Ndhaut 0 1701193 2025-05-31T14:51:42Z Scdwa Isi 1728984 wikitext text/x-wiki Ndhaut inggih punika pakaryan kang dipuntindakaké para among tani kanthi cara mbabuti winih kang umuripun kirang langkung 30 dinten
Ndhaut ditindakaké déning para among tani saderèngipun nindaké tandur
Yèn pengen gampang para among tani naleni winih nganngo ilalang sing wis garing, bisa meh nandur pari winih gendhelan mau di uncalake pisah-pisah kanthi rata terus ditandur marang urutanne kanti posisi wong kang nandur lumaku mundur
Ndhaut iku penting banget kanggo njaga supaya tanduran pari bisa thukul rapi lan sehat
Kanthi ndhaut, pari sing kurang apik utawa tumpang tindih bisa dipisah supaya ora rebutan pangan lan cahya srengenge
Nalika ndhaut, para tani uga kudu ati-ati supaya oyot pari ora rusak lan tanduran bisa tetep kuat
Sawisé ndhaut rampung, lahan sawah dadi luwih rapih lan luwih gampang dijaga nganti panèn teka
Kajaba iku, ndhaut uga mbantu supaya pari bisa tahan marang serangan hama lan penyakit
Biasané ndhaut ditindakake sakwise pari wis thukul kira-kira 3-4 minggu, lan iki dadi salah siji tahapan penting supaya panèn pari luwih maksimal.
Kenapa pitik nyabrang dalan? "Kenapa pitik nyabrang dalan?" ("Why did the chicken cross the road?") ya iku sijining cangkriman kang wis misuwur ing pira-pira panggon lan basa
Wangsulan kang dianggep trep ya iku "amarga pingun tekan sabrang"
Sumber cangkriman iki kang kacathet pisanan ya iku saka majalah bulanan "The Knickerbocker" taun 1847 kang kacithak ing Niyu York
Saliyané cangkriman ing nduwur, uga ana pira-pira cangkriman lan wangsulan liya kang saemper lan digawé saka owah-owahan cangkriman mau, upamané : "Amarga pitike lagi prèi" Variasi liya saka cangkriman iki lan wangsulane ya iku : "Amarga kadohan yèn kudu muter ngalang"
Swarga Swarga iku sebutan ing sawatara agama kanggo panggonan ing alam sawisé matining manungsa
Tembung ""Swarga" kapundhut saka basa Sansekerta "Svarga"".
Upil Upil ya iku barang cilik kang tinemu ing sajeroning bolongan irung, wujud 'umbel kang garing nalika 'ambegan
Sawijining membran 'ing sajeroning 'irung tansah teles lan pigunane kanggo nyaring bledug lan kruma kang mèlu lumebu 'irung nalika 'unjal napas
Rereget kang tansaya akèh mau banjur cumanthel 'ing rambut 'irung kang uga ana kono, dadi garing 'amarga kena hawa kang liwat bareng ambegan mula di'arani '"upil".
Tuk Tuk ya iku siji titik kang ing papan iku muncar banyu saka sakjeroning lemah, kang duwé teges uga ing papan iku dhuwure simpenyan banyu lemah (akuifer) ketemu njabaning lemah
Anane tuk bisa mung sawatara (intermiten) umpane mung ana nalika mangsa rendheng lan ora metu garing ing mangsa katiga, bisa uga terus-terusan ngetokaké banyu sanajan pas mangsa katiga dawa (perennial)
Lumrahé banyu lemah sinimpen ing sajerone lemah lan bisane metu amarga dikedhuk wujud sumur, blumbang, utawa ing ledhokan kaya ta belik lan kali
Nanging ing papan-papan tinamtu, uga ana tuk kang bisa muncar nganti mubal saka jero lemah
Kaanan kaya iki amarga ing papan kono dhuwure banyu lemah luwih dhuwur tinimbang lemahe, sahengga nalika ana bolongan kanggo wetuné banyu, mula katon dadi kaya banyu kang mumbul saka sakjeroning lemah.
Tuk umbul Lumrahé banyu lemah sinimpen ing sajerone lemah lan bisane metu amarga dikedhuk wujud sumur, blumbang, utawa ing ledhokan kaya ta belik lan kali
Sempritan Sempritan ya iku piranti cilik saka kayu, plastik, logam utawa kang sejenis, kang bisa muni (ngetokaké suwara) nalika disebul
Lumrahé sempritan wujudé lonjong lan duwé bolongan cilik ing sisih ndhuwur kanggo ngobahake hawa nalika sempritan disebul
Piranti iki bisa muni amarga nalikane disebul aliran hawa bakal pisah déning plat tipis ing sempritan, lan sabanjuré hawa iku mau banjur gesrekan lan gawé suwara
Lumrahé sempritan diunekake kanthi disebul cangkem
Nanging ing sepur kluthuk lan ing kapal uwab uga dipasangi piranti kang bisa ngasilaké suwara kanthi prinsip kerja pada sempritan
Bakul panganan kang jenenge "puthu" uga migunakaké piranti kaya déné sempritan kang tansah muni amarga disebul nganggu uwab saka panci dagangane
Sempritan umum dinggo déning wasit tandhingan ulah raga minangka aba-aba kanggo atlit kang lagi tandhing
Pulisi uga migunakaké sempritan kanggo paring aba-aba marang wong kang liwat ing dalan
Tumrape pramuka lan saradhadhu, sempritan uga kanggo piranti weneh aba-aba lan kirim sandhi morse.
Tinggi Tinggi ya iku gegremet parasit saka kulawarga Cimicidae
Kayadéné tuma, tinggi kawentar dadi kéwan cilik kang nyesep getih manungsa lan kéwan getih panas liyané
Tinggi seneng manggoN ing sakjeroning omah, mligi ing peturon
Kéwan iki seneng ngendhog ing papan-papan temlesep ing peturon, kasur, bantal lan sapituruté
Kéwan iki lumrahé nyesep getih nalika wengi tanpa dirasa, lan tilasé bakal ninggal bintul warna abang, gatel lan panas
Kéwan iki uga duwé ganda kang ora énak
Kéwan iki uga karan kepinding, bangsat, lan Kutu busuk
Tinggi merlokakaé getih kanggo uripé wiwit netes nganti diwasa
Lumrahé kéwan iki tinemu ing peturon, kursi lan sofa
Ing Indonésia, tinggi umum tinemu ing omah, hotèl, kursi biyoskup lan papan umum liyané
Tinggi wadon bisa ngendhog nganti 200 wiji, utawa 3-4 papat iji saben dina
Umur 5 sasi, tinggi wis dadi diwasa lan bisa urip nganti umur 10 sasi.
Omelèt Omelèt yaiku panganan sing kagawé saka campuran mi lan endhog
Carané gawé gampang banget, yaiku, mi sing wis digodhog nganti mateng, dikopyok karo endhog
Banjur ditambahi bumbu kaya ta bawang, brambang, lombok, loncang, merica, lan uyah supaya énak, sak wisé rata, digorèng ing lenga panas
Paling énak yèn dipangan yèn isih panas, ditambah saos tomat utawa saos lombok.
Debat Debat yaiki kagiyatan adu argumentasi wong siji marang liyané kang gabung dadi kelompok
Debat iku rong pihak utawa luweh racaké marang kelompok peserta lomba kang olèh kasus soko pelaksana kagiyatan.
Arashi Arashi (嵐, Arashi badai) ya iku "idol grup" saka Jepang sing anggotane Satoshi Ohno , Sho Sakurai, Masaki Aiba, Kazunari Ninomiya, lan Jun Matsumoto
Kelompok iki kasil bentukan saka Johnny & Associates
Jeneng "Arashi" (badai) dipilih kelompok iki supaya bisa "nggawe badai ing donya hiburan"
Saliyané iku, Jeneng "Arashi" diwiwiti saking huruf "A" utawa aksara "hiragana" (あ, "A" utawa aksara "hiragana") sing adate diundang sapisan ing urutane abjad, adate supaya kelompok iki bisa dadi nomer siji
Kelompok Arashi diumumke ing dhuwure kapal ing Honolulu Hawaii tanggal 15 September 1999 (16 September wayah Jepang)
Penampilane sing sapisan dhèwèké ana ing acara "jumpa pers" sing isih ana hubungane karo pembentuka kelompok Arashi.
Nastar Nastar ya iku panganan sing ana ing dina riyaya
Salah sawijining jinis nastar ya iku Nastar Keju
Bahan: Bahan kanggo ngolesi nastar keju: Cara gawé nastar keju:
Prasasti Gandasuli Prasasti Gandasuli iku prasasti tinggalan Karajan Mataram Kuna nalika panguwasaning Wangsa Syailendra
Prasasti iki katemon ing runtuhan Candhi Gandasuli, ing Désa Gandasuli, Kacamatan Bulu, Temanggung, Jawa Tengah
Sing kapacak ngetokaké prasasti iki ya iku sawijining (pangeran) jejuluk Rakai Rakarayan Patapan Pu Palar, sing dadi adhi ipé raja Mataram, Rakai Garung
Prasasti Gandasuli iku kapérang dadi rong wilahan, karan Gandasuli I (Dang pu Hwang Glis) lan Gandasuli II (Sanghyang Wintang)
Prasasti iki migunakaké basa Melayu Kuna kanthi aksara Kawi (Jawa Kuna), ing angka warsa 792 M
Surasaning prasasti Gandasuli II katerak saka limang larik lan isiné filsafat lan pangudarasa kamardikan lan kajayan Syailendra.
Panjaitan Mayor Jenderal TNI Anumerta Donald Isaac Panjaitan (#ALIH) salah sawijining pahlawan révolusi Indonésia
Panjaitan lair ing Balige, Tapanuli, 9 Juni 1925
Dhèwèké sekolah awit saka SD, SMP banjur SMA
nalika tamat SMA, ing Indonésia lagi ana Jepang
Banjur dhèwèké lumebu dadi anggota militèr lan kudu mèlu gladhèn Gyugun
Sawisé gladhèn, dhèwèké tinanggenah dadi anggota Gyugun ing Pekanbaru, Riau saéngga Indonésia merdika
Nalika Indonésia wis merdika, dhèwèké lan para mudha minangka Wadya Keamanan Rakyat (TKR) sing banjur dadi TNI
Ing TKR, dhèwèké tinanggenah dadinkomandan batalyon, banjur dadi Komandan Wiyata Divisi IX/Banteng ing Bukittinggi taun 1948
Sakteruse banjur dadi Kepala Staf Umum IV (Supplay) Komandemen Wadya Sumatera
Lan nalika Pasukan Walanda nganakaké Agresi Militer sing kaping II, dhèwèké diangkat dadi Pimpinan Perbekalan Perjuangan Pamaréntah Darurat Républik Indonésia (PDRI)
Sawisé Agresi Militer Walanda ke II, Indonésia olèh pangakuan kedaulatan
Panjaitan banjur diangkat dadi Kepala Staf Operasi Wadya dan Teritorium (T&T) I Bukit Barisan di Medan
Banjur dipindahake menyang Palembang dadi Kepala Staf T & T II/Sriwijaya
Sawisé mèlu kursus Militer Atase (Milat) taun 1956, dhèwèké tinanggenah dadi Atase Militer RI ing Bonn, Jerman Barat
Nalika tugase rampung, dhèwèké bali menyang Indonésia
Nanging ora let suwé ya iku taun 1962, perwira sing wis tau sekolah ing Associated Command and General Staff College, Amérikah Sarékat iki, ditunjuk dadi Asisten IV Mantri/Panglima Angkatan Darat (Men/Pangad)
Jabatan iki sing terakhir tekan prastawa G 30/S PKI kadadéan
Nalika dadi Asisten IV Men/Pangad, dhèwèké olèh prèstasi amarga bisa mbongkar rahasia pengiriman senjata saka Républik Rakyat Cina (RRC) kanggo PKI
Saka kana banjur padha ngerti yèn senjata-senjata iku dilebokaké ing njero peti-peti bahan yasan sing arep dienggo yasa gedung Conefo (Conference of the New Emerging Forces)
Senjata-senjata iku banjur diperlokake PKI sing lagi sregep nganakaké persiapan nglancarke pemberontakan
Ing jam-jam awal 1 Oktober 1965, sakelompok anggota Gerakan 30 September lumayu saka Lubang Buaya menyang pinggiran Jakarta
Sakelompok mau meksa supaya bisa lumebu pagar omahé Panjaitan ing Jalan Hasanudin, Kebayoran Baru, Jakarta Selatan, banjur nembak lan njalari pelayane Panjaitan sing lagi turu ing lantai ngisor mati banjur Panjaitan metu.
Hokkaido Hokkaido (北海道, Hokkaidō), biyèn jenengé Ezo, yaiku pulo lan jeneng prefektur Jepang kang manggon ing Pulau Hokkaido, Jepang
Hokkaido yaiku préfèktur gedhé dhéwé ing Jepang, siji-sijiné préfèktur ing Jepang kang diwangun déning kesatuan 14 subprefektur
Sajeroning basa Jepang, "dō" (道, "dō") ateges "prefektur"
Kutha gedhé dhéwé ing Hokkaido yaiku Sapporo kang uga duwé status minangka kutha krajan prefektur
Pulo Hokkaido yaiku pulo gedhé dhéwé kapindho ing Jepang
Selat Tsugaru misahaké Pulo Hokkaido saka Pulau Honshu
Pulo Hokkaido lan Pulo Honshu dihubungaké déning trowongan ngisor laut Seikan
Suku bangsa asli ing Hokkaido yaiku suku Ainu
Akèh jeneng laladan kang nggunakaké basa Ainu, kaya ta Sapporo
Sajeroning basa Ainu, pulo iki sinebut "Ainu mosir" kang ateges "padunungane manungsa"
Wong Jepang nganti pungkasan jaman Edo nyebut pulo iki minangka Ezo utawa "Hokushu"
Nalika badan pamaréntah kanggo pambukan Hokkaido ("Kaitakushi") diadegaké, Pamaréntah Meiji mutusaké kanggo ngganti jeneng Ezo
Takeshiro Matsuura kang tau mèlu lelanané Hokkaido ngirimaké laporan marang pamarèntah, lan ngusulaké enem pilihan jeneng kanggo Ezo
Papréntahan Meiji milih jeneng Hokkaidō (北加伊道, Hokkaidō) minangka pilihan pisanan lan Kaihokudō (海北道, Kaihokudō) minangka pilihan kapindho
Jeneng "Hokkaido" pungkasané dipilih kanggo njenengi Pulo Ezo miturut sistem hukum "Ritsuryo" kang mbagi wewengkon Jepang dadi "Tōkaido" (pérangan wétan), "Nankaido" (pérangan kidul), lan "Seikaido" (pérangan kulon)
Sastra Jawa UI Salah sawijining jurusan sing dianakaké déning Universitas Indonesia ya iku jurusan Sastra Dhaérah Kanggo Sastra Jawa
Jurusan sing wis ana saka taun 1978 iki ana ing ngisoré Fakultas Ilmu Pengetahuan Budaya
Jurusan iki nduwé tujuan ngasilaké sarjana budaya sing mumpuni kanggo niti babagan budaya kanthi migunakaké dhasar-dhasar filologi,susastra, lan linguistik sarta bisa nganggo basa Jawa ing tulis lan wicara
Sastra Jawa duwé dhosèn-dhosèn ing antarané: Prof
FX Rahyono Amyrna Léandra Salèh, M.Hum Ari Prasetiyo S.S M.Si Darmoko, M.Hum Dwi Puspitorini, M.Hum Dwi Woro Retno Mastuti, M.Hum Dyah Wijayanti, M.Si I Madé Suparta, M.Hum Karsono H
Saputra, M.Hum Munawar Holil, M.Hum Murni Widyastuti, M.Hum Nanny Sri Lestari, M.Hum Novika Stri Wihatni, M.Hum Prapto Yuwono, M.Hum Ratnawati Rachmat, M.Hum Turita Indah Setyani, S.S Widyasmaramurti, S.S
Basa Melayu Kuna Basa Malayu Kuna iku basa sing lumebu ing grumbulan basa Austronésia lan dianggep salah sawijining wujud wiwitan (proto) kanggo basa Malayu
Manut sawatara cathetan, basa Malayu Kuna (MK) naté digunakaké ing antarané abad angka 7 nganti abad angka 13, ya iku ing jaman panguwasaning Wangsa Syailendra ing Jawa lan Karajan Sriwijaya
Ananing basa iki dingertèni saka prasasti lan wilahan logam (ana sing wujud emas lan ana uga tembaga) sing katemon ing Nusantara sisih kulon, kaya ta Pulo Sumatera lan saubengé, Pulo Jawa, lan Pulo Luzon, Filipina
Tembung-tembung ing basa iki akèh kecipratan basa Sanskerta, sing nuduhaké kabudayan India sing sumrambah lan nyawiji ing urip padinan
Basa Sanskerta nganti tekan sapréné nyumbang tetembungan Basa Malayu
Aksara sing digunakaké manèka warna, wiwit aksara Pallawa, aksara Kawi utawa aksara Pasca-Pallawa
Sumber-sumber basa Malayu Kuno
Sumber-sumber basa Malayu kuna tinemu ing prasasti-prasasti iki: Ciri-ciri
Katon banget yèn basa Malayu Kuna akèh kecipratan saka basa Sanskerta liwat tembung-tembuh sesulih saka basa iku, sarta uniné konsonan aspiratif kaya ta "bh, ch, th, ph, dh, kh, h" (Conto: "sukhatchitta")
Nanging, reroncèning ukara jelas asipat Malayu utawa Austronesia, kaya ta anané imbuhan ("suffix")
Imbuhan-imbuhan ik bisa katlacak karo wujud imbuhan basa Malayu Klasik utawa basa Indonésia, seperti awalan "mar-" (> "ber-" dalam basa Malayu Klasik), "ni-" (> "di-"), "nipar-" (> "diper-"), "maN-" (> "meN-"), "angka " (> "ter-"), dan "maangka " (> "ter-")
Pronomina pribadi, kaya déné basa Indonésia, uga kapérang saka pronomina mardika "(independen)" lan "èkliktik (genitif)": 1s = aku,-ku/-nku, 2p = kamu, mamu, 3s = iya, nya, 3p (hormat) = sida,-da,-nda, 2p (divinum) = kita,-ta/-nta
Rong dhialek wis dinuga déning Aichelle ing taun 1942 lan A
Teeuw wiwit 1959: Dhialèk prasasti Sumatera: "ni-"/"var-" dan dhialèk luar Sumatera "di-"/"bar-".
Alun-alun Alun-alun ya iku panggonan rata lan amba kang adaté minangka acarané para bebrayan
Saben kutha ing tanah Jawi racaké nduwé alun-alun
Adaté alun-alun iku ditanduri wit wringin kang kembar
Wringin kembar mau pralambang gapura
Saben Kraton kaya ta Kraton Yogyakarta lan Kraton Surakarta nduwé alun-alun loro, Ya iku alun-alun lor lan alun-alun kidul
Ing antarané alun-alun lor lan kidul adaté ana kraton
Ing sisih kiwa utawa tengené, lumrahé ana pusat papréntahan
Ora mung iku waé, uga ana masjid utawa pasar
Masjid lumrahé ana ing sisih kuloné alun-alun
Yèn pasar, adaté bisa ana ing sisih ngendi waé
Masjid kang ana ing sacedhaké alun-alun adaté sinebut masjid agung
Ing kakawin Nāgarakrtāgama diwedharake yèn ana lapangan ing pusat Kutha Majapahit kang cedhak karo kumpulaning yasan Karaton Rājasanagara kang diarani wanguntur lan ibuh ageng
Mpu Prapanca ngandharake bab wanguntur kang madhepé mengalor, déné papan lapangan (ibuh ageng) iku diandharake yèn madhep mangulon, sakulon karaton
Ndelok satleraman apa kang diandharaké Mpu Prapanca ngélingaké yèn manawa ana alun-alun kudu ana yasan sainteré
Kaanan yasan pura kang madhep ngalor mring lapangan terus diugemi nganti wetune Islam lumebu ing tanah Jawa.
Terminal Terminal utawa Terminal bis ya iku panggonan kanggo numpak utawa mudhun tetumpakan kaya ta bis, angkot, lan manéka jinising tetumpakan umum liyané
Saben kutha adaté duwé terminal
Jinising terminal ana loro, sing sapisan sinebut terminal jero kutha lan terminal ter kutha lan ter provinsi.
Pompa bènsin Pompa bènsin utawa sing lumrah karan pom bènsin ya iku sarana kanggo ngisi bènsin yèn tetumpakan sing nganggo mesin kentèkan bènsin
Pom bénsin resminé nganggo istilah SPBU, utawa Stasiun Pengisian Bahan Bakar Umum
Jinising bahan bakar sing disedhiyani pom bènsin lumrahé ana bènsin kanggo montor lan pit montor sarta solar kanggo bis lan prahoto
Pom bènsin lumrahé ora mung panggon kanggo ngisi bènsin waé nanging uga sarana ngisi angin, lérèn, solat, lan ngising
Kadang kala ana pom bènsin sing nyedhiyakaké sarana pasar cilik
Ing Indonesia nalika biyèn, pom bènsin mung diduwèni PT.Pertamina, ya iku badan pangudiné pamarèntah sing ngurus babagan lenga lan gas bhumi
Nanging, nalika jaman reformasi, badan usaha saka mancanagara uga bisa bukak pom bènsin
Nganti saiki, "perusahaan" sing duwé usaha pombensin kaya ta Shell, Petronas, lan Total
Nanging, sing paling akèh lan kesebar ing pelosok Indonesia iku iya pom bènsin pertamina.
Krikil kali Krikil kali paling akèh tinemu ana ing kali-kali utawa kalenan
Ana ing kali kono krikil wujudé manéka warna ana sing bunder, lonjong, lan liya-liyané
krikil ing kali cacahe akèh banget, saben wayah rendeng lan ana banjir krikil ing kali saya akèh.
Pulo Simeulue Pulo Simeulue utawa Simalur wujud pulo sing ana ing kulon Sumatra
Ana kurang luwih 150 km saka lepas pasisir kulon Acèh, uga wujud pulo papréntahan Kabupatèn Simeulue ing tengah Samodra Hindhia
Posisi géografisé kaisolasi saka dharatan utama
Pulo iki misuwur kanthi asil cengkèhé
Sing ndunungi uga duwé profil kaya déné wong Nias, kanthi kulit kuning lan sipit kaya déné layaké wong Tionghoa lan duwé basa sing béda karo Acèh dharatan
Mèh kabèh sing ndunungi kapuloan iki agamané Islam
Sawisé mangsa kaemasan cengkèh wiwit mudhun, sapérangan gedhé masarakat Simeulue wiwit pindhah menyang pakebonan sawit lan tuwuhan horikultura minangka "mata pencarian" sadina-dina.
Aleppo Aleppo (Arab: ‎‎ / ALA-LC: "Ḥalab"; ], jeneng liya) wujud kutha gedhé dhéwé kaloro ing Suriah, sawisé Damaskus, kutha krajan Suriah
Gunggung sing ndunungi 2.130.000 jiwa (2005)
Kutha Aleppo kalebu kutha tuwa dhéwé ing donya, wis ana wiwit taun 2000 SM
Kutha iki biyèn jenengé Halab
Sajeroning naskah Babilonia Kuna (750 SM), jeneng Halab wis karan, mangkono uga jeneng Aleppo sajeroning inskripsi Mesir Kuna (abad angka 16 SM)
Aleppo owah jenengé dadi Beroia déning Seleucus Niktator (312-64 SM) nalika mangsa Karajan Seleukus
Amarga papan Aleppo sing strategis banget minangka pusat padagangan, wis akèh bangsa sing asring nelukaké Aleppo
Wiwit saka bangsa, Hitit (2000 SM), Mesir lan Asiria (abad angka 8 SM), Pèrsi (abad angka 6 SM), Macedonia (332 SM), Romawi (64 SM), Arab (635 M), Tatar (1260), Mongol (1398), Kasultanan Utsmaniyah (1517 M), lan Prancis (1920 M)
Kutha Aleppo dadi péranganing nagara Suriah wiwit taun 1944
Kutha Aleppo tau diguncang lindhu nalika taun 1822 lan 1827 sing ngakibataké sapérangan karusakan ing yasan sajarah ing kutha Aleppo
Pirsani informasi ngenani Aleppo ing KamusWiki.
Assam Assam (Assam: অসম "Ôxôm") ana ing pérangan lor-wétan saka India kanthi ibu kuthané Dispur — sing saiki lumebu sajeroning région Guwahati
Papané ing pérangan wétan sikil pagunungan Himalaya, dikupengi déning Arunachal Pradesh, Nagaland, Manipur, Mizoram, Tripura lan Meghalaya
Assam lan kutha gedhéné, Guwahati wujud gapura nuju wewengkon lor-wétan saka India, ing ngendi kapitu praja ing lor-wétan iki ditepungi kanthi jeneng "seven sisters"
Praja iki kagandhèng karo wewengkon India liyané liwat wewatesan antarané Assam karo Benggala Kulon sing ditepungi kanthi jeneng Koridor Siliguri utawa asring diarani "Chicken's Neck"
Assam uga wewatesan karo nagara Bhutan ing sisih lor-kulon lan loro wewatesan internasional karo Bangladesh ing pérangan kulon lan kidul-kulon
Nalika tanggal 27 Fèbruari 2006, pamaréntah Assam ngajokaké panggantian jeneng dadi Asom lan sawisé disarujuki saiki kanggo jeneng resmi .
Lagu Dhaérah Lagu laladan utawa musik laladan utawa lagu kelaladanan, ya iku lagu utawa musik kang muasal saka sawijining laladan tartemtu lan dadai misuwur dinyayikake déning rakyat laladan kasebat uga wong liya.Misuwur lagu laladan déning kancah nasional utawa internasional lumrahé pangkripta lagu laladan kaya mangkono ana asal usul pangriptau laladan kang ora gamblang sapa pangriptané
Lagu kalaladanan sinawang memper déning lagu kebangsaan, nanging statusé kanthi wates khasaerahan.Lagu Kalaladanan hanya bersifat kelaladanan saja
Lagu kelaladanan racaké duwé lirik kang memper déning basa laladané, kaya ta tondok kadadingku saka Jawa Kulom lan Rasa Sayange saka Maluku
Lagu laladan utawa musik laladan asring dinyanyikake utawa dimainake déning pengetan tradisi-tradisi tartamtu ing saben-saben dherah , kaya ta ing wayah nurukake cah cilik , dolanan cah cilik-cilik, hiburan rakyat, pista rakyat, perjuangan rakyat
Ciri khas lagu laladan, antarané: 1
Nyeritakake kahaanan lingkungan babagan kaanan budaya masarakat kang kadayan déning adat istiadat
Ndhuweni asifat prasaja saéngga minangka melajari utawa nyinaoni lagu laladan ora mbutuhake kaprigelan ing babagan musik uga maca lan nulis not blok
Wajik Wajik yaiku panganan tradhisional kang digawé saka ketan lan gula Jawa
Wajik iki rasané legi
Racaké wajik iku wernané soklat amarga diwènèhi gula jawa, ananging bisa uga diwènèhi pawerna panganan supaya luwih narik kawigaten
Wajik mbutuhaké wektu kang suwè kanggo nggawè
Pramila wajik iki digawé mawa wong akèh lan papan sing amba
Panganan iki disuguhaké nalika ana mantènan ananging saiki ana bakul sing njajakaké wajik ing pasar lan papan pariwisata sing bakulan olèh-olèh
Wajik ing saben daerah duwe ciri khas dhewe-dhewe